ATSAKYMAI

Ignalinos rajono savivaldybė skelbia 2024 metų konkursą „Padėk suklupusiam žodžiui“. Maloniai kviečiame visus rajono gyventojus dalyvauti. Atliktas užduotis prašome atsiųsti elektroniniu paštu laima.sidorenkiene@ignalina.lt  (būtina nurodyti savo telefono numerį ir kuriai grupei (suaugusiųjų ar mokinių) atstovaujate), taip pat atnešti arba atsiųsti adresu: Ignalinos rajono savivaldybės administracija (13 kab.), Laisvės a. 70, LT-30122 Ignalina. Moksleiviai ir suaugusieji vertinami atskirai. Konkurso laimėtojai bus apdovanoti. Daugiau informacijos tel.: (8 386) 52 522, 8 614 39 372, el. p. laima.sidorenkiene@ignalina.lt. Jūsų darbų lauksime iki balandžio 22 dienos imtinai. Konkurse negali dalyvauti lituanistai ir lituanistikos studijų studentai. 
	Primename, kad konkurso nugalėtojais negali tapti iš eilės paskutinius dvejus metus konkurso prizines vietas laimėję dalyviai. Jei šie dalyviai, įvertinus jų darbus, pretenduoja į prizines vietas, jie apdovanojami savivaldybės padėkos raštais ir dovanomis, tačiau vieta neskiriama (jie į prizines vietas galės pretenduoti kitų metų konkurse). Prizinių vietų nugalėtojais skelbiami atitinkamai po šių dalyvių daugiausia balų surinkę konkurso dalyviai.


I užduotis. Ištaisykite kalbos klaidas, žargono žodžius ir stiliaus nelygumus. 

Gintaras (= Gintarai), atsiųsk man čekį šimtas devyniasdešimt litų sumai (= šimto devyniasdešimties litų čekį). Nors gaminį grąžino perdirbimui (= perdirbti), firma visai neturi lėšų apmokėjimui (= apmokėti). O kol suvaikščios pinigai (= bus padengta skola), pasiklausysiu muzikos. Mane visada žavi dainos lietuvių dainininkų atlikime (= lietuvių dainininkų atliekamos dainos) Marijono Mikutavičiaus  žodžiams (= Marijono Mikutavičiaus  žodžiais; pagal Marijono Mikutavičiaus  žodžius). Nors vietoj to, kad klausyti muzikos (= užuot klausius muzikos), geriau reikėtų paskaityti profesinės literatūros. Techninės literatūros teksto įsisavinimui (= tekstui išmokti (išanalizuoti))  man reikia kur tai ne mažiau dviejų valandų (= reikia ne mažiau kaip, negu, nei dviejų valandų) per dieną. 
Mūsų įmonės gamybos išlaidos naujo ketvirčio pradžiai (= pradžioje) lieka kaip taisyklė (= paprastai lieka) tokios pat, todėl siunčiame jūsų žiniai ir vykdymui (= jums susipažinti ir vykdyti) potvarkį apie išlaidas, o visa kita – kaip medžiagą pamąstymui (= medžiaga apmąstymui). Kitą savaitę mūsų įmonėje vadovo rinkimai. Kai išstatė jo kandidatūrą balsavimui (= iškėlė ir pasiūlė balsuoti), mudviejų žvilgsniai akimirkai (= akimirką) susidūrė. Gegužės septintai dienai (= dieną) turėsime naują vadovą, tada ir matysim, ar bus naudojamos pasenę (= pasenusios) priemonės, ar sulauksime naujovių. Balsavimo davinius (= duomenis) sužinosime ne vėliau šios savaitės (= ne vėliau kaip šią savaitę).
						(20 balų)

II užduotis. Raskite ir ištaisykite klaidas. 
1. Prašau man suteikti eilines atostogas (= kasmetines). 
2. Buvo pagerbti žmonės, bendrovėje atidirbę daug metų (= išdirbę).  
3. Prekes gautos laiku, bet dar neišfasuotos (= nesufasuotos). 
4. Mūsų distributorius nevykdo savo įsipareigojimų (= platintojas). 
5. Trūksta pinigų algų išmokėjimui (= algoms išmokėti). 
6. Gyvenime pasitaiko įvairūs nesusipratimai (= įvairių nesusipratimų). 
7. Iš to tavo pasiūlymo nieko nesigavo (= neišėjo; nepavyko)
8. Patalpa tinka mokymų organizavimui (= mokymams organizuoti)
9. Norint prieiti prie kito katalogo, nuspauskite šį klavišą (= norėdami)
10. Tai man padeda išlikti teisingu ir objektyviu (= teisingam ir objektyviam)
						(10 balų)
III užduotis. Pažymėkite taisyklingus sakinius.
1. 
A Eilėraštyje panaudota taikli metafora. 
B Vartok tik šiuos vaistus.
C Tokių produktų siūlau nevartoti.
2. 
A Gerai žinančius anglų kalbą siunčiame studijuoti į Švediją.
B Tai žinau iš patyrimo. 
C Gerai žinoti savo kalbą būtina. 
3. 
A Nuimk puodą, prisvils košė.
B Nuimk greitį, bijau. 
C Nuo įskaitos taip greit nenuims.
4. 
A Pardaviau gerai užlaikytą mašiną.
B Dėstytoja mane užlaikė.
C Stengiamės gerai užlaikyti kapus. 
5. 
A Laikraščiuose pasirodė straipsnių apie NSO.
B Laikraščiuose rašoma apie NSO.
C Laikraščiuose pasirodė straipsniai apie NSO. 
						(5 balai)

IV užduotis. Suskliaustus žodžius parašykite kartu arba skyriumi 
Vaikystėje mus siejo artima bičiulystė, bet iš tikrųjų aš nedaug ką žinojau apie savo draugą. Iš prigimties jis buvo labai užsidaręs. Tačiau girdėjau, kad jis buvo kilęs iš senos giminės, nuo neatmenamų laikų pasižyminčios ypatingu charakterio jautrumu, kuris daugelį amžių reiškėsi įvairiais meno kūriniais, o pastaraisiais metais – dosnia, tačiau visai neįkyria labdara ir taip pat karšta meile muzikai – veikiau dėl jos komplikuotumo, o ne dėl visiems žinomo ir lengvai suvokiamo grožio. 
Pagal Edgarą Allaną Poe
						(3 balai)
V užduotis. Palikite tinkamus žodžius.

l. Vaidutė nusipirko melsvą palaidinę.
2. Skambėjo nauja žinomo kompozitoriaus simfonija.
3. Pjesė buvo nebloga, tik prastas režisieriaus sumanymas.
4. Gydytoja man išrašė raminamųjų vaistų.
5. Diskotekos vedėjas buvo gerai pasirengęs.
6. Į duris pasibeldė kažkoks nepažįstamas vyras.
7. Tėvas apskaičiavo, kad šiemet grūdų gyvuliams užteks.
8. Praėjus ketveriems metams, visi keturi broliai tuo pačiu laiku susiėjo prie tos kryžkelės. 
9. Nuvažiavau įsipilti benzino. 

						(5 balai)
VI. Kurioje eilutėje visi žodžiai rašomi su j.
1. Vari-antas, archa-izmas, vidu-, už-austi, inici-atorius, p-austiklis, geni-alus. 
2. Idi-oma, aukci-onas, valeri-onas, hero-iškas, p-uvenos, ma-oras, atel-ė. 
3. Kristijonas, prapjova, archajinis, katijonas, milijonas, paviljonas, idėjiškas. 
4. Sub-ektas, jubilie-inis, radi-as, fo-ė, diferenci-alas, geni-alus, Toki-as.
5. Valeri-onas, b-aurybė, ma-onezas, opi-umas, hero-ika, ob-ektas, jubilie-us. 
						(1 balas)

VII užduotis. 

1. Kuriais metais Ignalina buvo paskelbta Lietuvių kalbos dienų sostine?
2019 m.            2020 m.           2022 m. 
2. Ką aukštaitiškai reiškia žodis „lažė“?
Lažą          	Tinginiavimą            Lovą 
3. Koks buvo 2024 metų Nacionalinio diktanto šūkis?
Rašyk. Klysk. Išmok.
Rašyk. Pasitikėk. Laimėk.
Rašyk. Konkuruok. Sužibėk. 

						(3 balai)


(Iš viso 47 balai)

